CELEX: 62010CN0021
Language: lv
Date: 2010-01-13 00:00:00
Title: Lieta C-21/10: Lūgums sniegt prejudiciālu nolēmumu, ko 2010. gada 13. janvārī iesniedza Fővárosi Bíróság (Ungārijas Republika) — Károly Nagy/Mezőgazdasági és Vidékfejlesztési Hivatal

1.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 113/15
            
         Lūgums sniegt prejudiciālu nolēmumu, ko 2010. gada 13. janvārī iesniedza Fővárosi Bíróság (Ungārijas Republika) — Károly Nagy/Mezőgazdasági és Vidékfejlesztési Hivatal
   
   (Lieta C-21/10)
   2010/C 113/23
   Tiesvedības valoda — ungāru
   
      Iesniedzējtiesa
   
   
      Fővárosi Bíróság
   
   
      Lietas dalībnieki pamata procesā
   
   
      Prasītājs: Károly Nagy
   
   
      Atbildētājs: Mezőgazdasági és Vidékfejlesztési Hivatal
   
   
      Prejudiciālie jautājumi
   
   
               1)
            
            
               Vai Padomes Regulas (EK) Nr. 1257/1999 (1) 22. pantu un Komisijas Regulas (EK) Nr. 817/2004 (2) 68. pantu var interpretēt tādējādi, ka saskaņā ar pirmajā minētajā pantā paredzēto agrovides atbalstu īstenoto ganību apsaimniekošanas īpašo programmu gadījumā ENAR [Egységes Nyilvántartási és Azonosítási Rendszer (vienotā identifikācijas un reģistrācijas sistēma)] datubāzē ietverto ziņu pārbaude saskaņā ar Regulas Nr. 817/2004 68. pantu ir jāattiecina arī uz platībatkarīgajiem maksājumiem, kas pakārtoti nosacījumam par ganāmpulka blīvumu?
            
         
               2)
            
            
               Vai iepriekš minētās tiesību normas var interpretēt tādējādi, ka kontrolpārbaudes integrētajā administrācijas un kontroles sistēmā jāveic arī gadījumos, kad atbalsta maksājums pakārtots nosacījumam par ganāmpulka blīvumu, pat ja tas nav atbalsta maksājums saistībā ar dzīvniekiem?
            
         
               3)
            
            
               Vai minētās tiesību normas var interpretēt tādējādi, ka, lemjot par platībatkarīgo maksājumu piešķiršanu, atbildīgā iestāde drīkst pārbaudīt vai tai jāpārbauda atbalsta maksājuma nosacījumu faktiskā izpilde ne tikai ENAR?
            
         
               4)
            
            
               Ņemot vērā iepriekš minēto tiesību normu interpretāciju, kādu uzraudzības pienākumu atbildīgajām iestādēm rada minētajās Kopienu tiesību normās noteiktā prasība veikt kontrolpārbaudi un pārbaudi? Vai uzraudzība var aprobežoties ar ENAR ietverto ziņu pārbaudi vien?
            
         
               5)
            
            
               Vai minētajās tiesību normās valsts iestādei ir noteikts pienākums sniegt informāciju par atbalsta maksājuma saņemšanas nosacījumiem (kā, piemēram, reģistrēšanos ENAR)? Ja tā, kādā veidā un cik lielā mērā?
            
         
      (1)  Padomes 1999. gada 17. maija Regula (EK) Nr. 1257/99 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (OV L 160, 80. lpp.).
   
      (2)  Komisijas 2004. gada 29. aprīļa Regula (EK) Nr. 817/2004, ar ko paredz sīki izstrādātus piemērošanas noteikumus Padomes Regulai (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai (OV L 153, 30. lpp.).